laion/Wikipedia-Exotic huggingface dataset:
শিল্পা মঞ্জুনাথ

শিল্পা মঞ্জুনাথ (জন্ম: ২৯ মার্চ ১৯৯২) একজন ভারতীয় চলচ্চিত্র অভিনেত্রী, যিনি মূলত দক্ষিণ ভারতীয় চলচ্চিত্র শিল্পে অভিনয় করে থাকেন। বিজয় অ্যান্টোনির বিপরীতে কালী (২০১৮) এবং হরিশ কল্যাণের বিপরীতে ইস্পাদে রাজাভুম ইধায়া রানিয়ুম (২০১৯)-এর মাধ্যমে তামিল চলচ্চিত্রে আত্মপ্রকাশ করেছিলেন তিনি। শিল্পা মঞ্জুনাথ কর্ণাটকের বেঙ্গালুরুতে জন্মগ্রহণ করেছিলেন এবং সেখানেই বেড়ে উঠেছিলেন। তিনি বেঙ্গালুরুতে পড়াশোনা করেছিলেন এবং কর্ণাটকের বিশ্বস্বরে প্রযুক্তি বিশ্ববিদ্যালয় থেকে ইলেকট্রনিক্স এবং যোগাযোগ বিষয়ে বি.এ. ডিগ্রি অর্জন করেছিলেন। স্নাতক শেষ হওয়ার পরে তিনি একজন মডেল হিসাবে তার কর্মজীবন শুরু করেছিলেন এবং ২০১৩ সালে মিস কর্ণাটকের খেতাব অর্জন করেছিলেন। পরবর্তীতে তিনি টেলিভিশন জগতে প্রবেশ করেছিলেন এবং কন্নড় আপাতবাস্তব অনুষ্ঠান "লাইফ সুপার গুরু"-তে উপস্থিত হয়েছিলেন।[তথ্যসূত্র প্রয়োজন] [ উদ্ধৃতি প্রয়োজন ] শিল্পা মঞ্জুনাথ রোসাপু-এর মাধ্যমে মালয়ালম চলচ্চিত্র এবং বিজয় অ্যান্টনি'র কালী-এর মাধ্যমে তামিল চলচ্চিত্রে অভিষেক করেছিলেন।[তথ্যসূত্র প্রয়োজন] [ উদ্ধৃতি প্রয়োজন ] "Shilpa Manjunath Wiki, Age, Height, Biography | Filmi Street"। Filmistreet.com (ইংরেজি ভাষায়)। সংগ্রহের তারিখ ২০১৯-০৫-২৬।  "Harish Kalyan's next titled Ispade Rajavum Idhaya Raniyum"। The New Indian Express। ৫ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ২০১৯-০৫-২৬।  "இஸ்பேட் ராஜாவும் இதய ராணியும் பட தலைப்பு, ஃபர்ஸ்ட் லுக் போஸ்டர் வெளியீடு!"। Samayam Tamil। ১৪ অক্টোবর ২০১৮। ৫ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ২৬ মে ২০১৯।  "Meet Shilpa Manjunath, the Arumbae girl"। The New Indian Express। ২৫ মে ২০১৯ তারিখে মূল থেকে আর্কাইভ করা। সংগ্রহের তারিখ ২০১৯-০৫-২৫।  "I was too embarrassed to check the monitor: Shilpa Manjunath on kissing scenes in 'IRIR'"। The New Indian Express। ২৫ মে ২০১৯ তারিখে মূল থেকে আর্কাইভ করা। সংগ্রহের তারিখ ২০১৯-০৫-২৫।  "Shilpa Manjunath Wiki, Biography, Age, Family, Movies, Images"। News Bugz (ইংরেজি ভাষায়)। ২০১৮-১০-১৬। ২০১৮-১০-২৪ তারিখে মূল থেকে আর্কাইভ করা। সংগ্রহের তারিখ ২০১৯-০৫-২৬।  "Shilpa Manjunath Interview"। www.moviecrow.com (ইংরেজি ভাষায়)। সংগ্রহের তারিখ ২০১৯-০৫-২৬।  ইন্টারনেট মুভি ডেটাবেজে শিল্পা মঞ্জুনাথ (ইংরেজি)
হোম কী

Home কী সাধারণত ডেস্কটপ এবং ল্যাপটপ কীবোর্ডে পাওয়া যায়। কী-টির বিপরীত বৈশিষ্ট্যেরও আরেকটি কী (এন্ড কী) রয়েছে। সীমিত আকারের কীবোর্ডগুলিতে যেখানে Home কী নেই, সেখানে একইরকম কার্যকারিতার জন্য Fn+Left একসাথে ব্যবহার করা যেতে পারে। আইএসও/আইইসি ৯৯৯৫-৭ অনুসারে এর স্ট্যান্ডার্ড প্রতীক ⇱ । ছোট আকারের কীবোর্ডে হোম লেখার পরিবর্তে U+21F1 ⇱ উত্তর-পশ্চিম কৌণিক তীর (হোম কী-এর প্রতীকী নাম) ব্যবহৃত হয়। তবে বর্তমানে পাঠ্য লেবেলের পরিবর্তে কয়েকটি পূর্ণ-আকারের কীবোর্ডেও এটি ব্যবহৃত হচ্ছে। আধুনিক মাইক্রোসফ্ট উইন্ডোজ পাঠ্য সম্পাদনা অ্যাপ্লিকেশনগুলিতে, প্রাথমিকভাবে কার্সারটি যেখানে অবস্থিত সেখান হতে লাইনের শুরুতে তা ফেরত আনতে এই কী ব্যবহৃত হয়। যদি পাঠ্যটি সম্পাদনাযোগ্য না হয় তবে Home কী-টি ডকুমেন্টের শুরুতে ফিরে আসার জন্য ব্যবহৃত হয়; control কী-এর সাথে চাপলে একই কাজ সম্পাদনযোগ্য পাঠ্যেও করা যেতে পারে। Home কী বাছাইযোগ্য পাঠ্যে ⇧ Shift বরাবর চাপলে নির্দিষ্ট লাইনে কার্সারের আগের সমস্ত অক্ষর নির্বাচন করতেও ব্যবহার করা যেতে পারে। কেবলমাত্র পূর্ণ আকারের অ্যাপল কীবোর্ডেই একটি Home কী রয়েছে। বেশিরভাগ ম্যাকওএস অ্যাপ্লিকেশনে কী-টি মূল ইউনিক্সের ডাম্ব-টার্মিনাল সময়ের মতো কাজ করে, যেখানে Home কী কোনও ফাইলের শুরুর দিকে নিয়ে যায়। কী-টি চাপলে, উইন্ডোটি উপরের দিকে স্ক্রল করে, তবে ক্যারেটের অবস্থানটি একেবারেই অপরিবর্তিত থাকে; অর্থাৎ হোম কীটি বর্তমান উইন্ডোর সাথে আটকে থাকে, সম্পাদেয় পাঠ্য বাক্সের সাথে নয়। অ্যাপল কীবোর্ডগুলিতে হোম কী নেই, উপরে বর্ণিত হোম কীর অনুরূপ কার্যকারিতার জন্য কেউ চাইলে Fn+← চাপতে পারেন। উইন্ডোজ প্ল্যাটফর্মের মতো একই ফলাফল পাওয়ার জন্য (যা সন্নিবেশকে পয়েন্টকে বর্তমান লাইনের শুরুতে সরিয়ে দিবে) কেউ চাইলে Command+Left চাপতে পারেন। তবে এই ধারা পরিবর্তন করতে আলাদা কোনো অ্যাপ্লিকেশনও ব্যবহার করা যেতে পারে। লিনাক্সে Home কী মূলত উইন্ডোজের মতো একইভাবে কাজ করে। এটি কার্সরকে সম্পাদনযোগ্য পাঠ্যের লাইনের শুরুতে নিয়ে আসে, অন্যথায় শুরুতে স্ক্রলযোগ্য ডকুমেন্টকে স্ক্রল করে। এছাড়াও উইন্ডোজের মতোই ⇧ Shift কীয়ের সাথে Home চেপে ধরে কার্সরের আগের সমস্ত অক্ষর নির্বাচন করার জন্যও এটিকে ব্যবহার করা যেতে পারে। পুরানো স্ক্রিন-ভিত্তিক, পাঠ্য-ভিত্তিক (নন-জিইউআই) অ্যাপ্লিকেশনগুলিতে ব্যবহারকারীরা প্রায়শই সংখ্যাযুক্ত ও বিকল্পসহ মেনু স্ক্রিনের একটি সিরিজের মাধ্যমে তারা যে "স্ক্রিন" দেখতে চান তা এক্সেস করেন। যাতে Home কী ব্যবহারকারীকে "শীর্ষ" মেনু স্ক্রিনে নিয়ে যায়। "Archived copy"। ২০১০-০৬-০৩ তারিখে মূল থেকে আর্কাইভ করা। সংগ্রহের তারিখ ২০১০-০৬-০৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Archived copy"। ২০০৬-১১-০৬ তারিখে মূল থেকে আর্কাইভ করা। সংগ্রহের তারিখ ২০০৬-১০-০৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) http://apple.stackexchange.com/a/63972/104745
এন্ড কী

End কী সাধারণত ডেস্কটপ এবং ল্যাপটপ কীবোর্ডে পাওয়া যায়। কী-টির বিপরীত বৈশিষ্ট্যেরও আরেকটি কী (হোম কী) রয়েছে। সীমিত আকারের কীবোর্ডগুলিতে যেখানে End কী নেই, সেখানে একইরকম কার্যকারিতার জন্য Fn+Right একসাথে ব্যবহার করা যেতে পারে। আইএসও/আইইসি ৯৯৯৫-৭ অনুসারে এর স্ট্যান্ডার্ড প্রতীক ⇲ । ছোট আকারের কীবোর্ডে এন্ড (End) লেখার পরিবর্তে U+21F2 ⇲ দক্ষিণ-পূর্ব কৌণিক তীর (এন্ড কী-এর প্রতীকী নাম) ব্যবহৃত হয়। তবে বর্তমানে পাঠ্য লেবেলের পরিবর্তে কয়েকটি পূর্ণ-আকারের কীবোর্ডেও এটি ব্যবহৃত হচ্ছে। আধুনিক মাইক্রোসফ্ট উইন্ডোজ পাঠ্য সম্পাদনা অ্যাপ্লিকেশনগুলিতে, প্রাথমিকভাবে কার্সারটি যেখানে অবস্থিত সেখান হতে লাইনের শেষে তা ফেরত আনতে এই কী ব্যবহৃত হয়। যদি পাঠ্যটি সম্পাদনযোগ্য না হয় হয় তবে End কী-টি ডকুমেন্টের শুরুতে ফিরে আসার জন্য ব্যবহৃত হয়; control কী-এর সাথে চাপলে একই কাজ সম্পাদনযোগ্য পাঠ্যেও করা যেতে পারে। End কী বাছাইযোগ্য পাঠ্যে ⇧ Shift বরাবর চাপলে নির্দিষ্ট লাইনে কার্সরের পরের সমস্ত অক্ষর হাইলাইট করতেও ব্যবহার করা যেতে পারে। কেবলমাত্র পূর্ণ আকারের অ্যাপল কীবোর্ডেই একটি End কী রয়েছে। বেশিরভাগ ম্যাকওএস অ্যাপ্লিকেশনগুলিতে এন্ড কী অন্য প্ল্যাটফর্মগুলির চেয়ে আলাদাভাবে কাজ করে। এতে End কী কোনও ডকুমেন্টের শেষের দিকে নিয়ে যায়। কী-টি চাপলে উইন্ডোটি নিচের দিকে স্ক্রল করে, তবে কার্সরের অবস্থানটি একেবারেই অপরিবর্তিত থাকে; অর্থাৎ এন্ড কী-টি বর্তমান উইন্ডোর সাথে আটকে থাকে, সম্পাদেয় পাঠ্য বাক্সের সাথে নয়। অ্যাপল কীবোর্ডগুলিতে এন্ড কী নেই, উপরে বর্ণিত এন্ড কী-এর অনুরূপ কার্যকারিতার জন্য কেউ চাইলে Fn+← চাপতে পারেন। উইন্ডোজ প্ল্যাটফর্মের মতো একই ফলাফল পাওয়ার জন্য (যা সন্নিবেশকে পয়েন্টকে বর্তমান লাইনের শেষে সরিয়ে দিবে) কেউ চাইলে Command+Right চাপতে পারেন। তবে এই ধারা পরিবর্তন করতে আলাদা কোনো অ্যাপ্লিকেশনও ব্যবহার করা যেতে পারে। লিনাক্সে End কী মূলত উইন্ডোজের মতো একইভাবে কাজ করে। এটি কার্সরকে সম্পাদনযোগ্য পাঠ্যের লাইনের শেষে নিয়ে আসে, অন্যথায় শুরুতে স্ক্রলযোগ্য ডকুমেন্টকে স্ক্রল করে। এছাড়াও উইন্ডোজের মতোই ⇧ Shift কীয়ের সাথে End চেপে ধরে কার্সরের পরের সমস্ত অক্ষর হাইলাইট করার জন্যও এটিকে ব্যবহার করা যেতে পারে। পুরানো স্ক্রিন-ভিত্তিক, পাঠ্য-ভিত্তিক (নন-জিইউআই) অ্যাপ্লিকেশনগুলিতে ব্যবহারকারীরা End চাপেন এটা বুঝাতে যে কোনো একটি "স্ক্রিন"-তে ডাটা প্রবেশ বা প্রদর্শন করা শেষ হয়েছে। "Archived copy"। ২০১০-০৬-০৩ তারিখে মূল থেকে আর্কাইভ করা। সংগ্রহের তারিখ ২০১০-০৬-০৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Archived copy"। ২০০৬-১১-০৬ তারিখে মূল থেকে আর্কাইভ করা। সংগ্রহের তারিখ ২০০৬-১০-০৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) http://apple.stackexchange.com/a/63972/104745
আব্দুর রহিম (রাজনীতিবিদ)

আব্দুর রহিম বাংলাদেশের ঢাকা জেলার রাজনীতিবিদ যিনি ঢাকা-৬ আসনের সংসদ সদস্য ছিলেন। আব্দুর রহিম ঢাকায় জন্মগ্রহণ করেন। আব্দুর রহিম ১৯৮৬ সালের তৃতীয় ও ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে ঢাকা-৬ আসন থেকে সংসদ সদস্য নির্বাচিত হন। "৩য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "৪র্থ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৮ জুলাই ২০১৯ তারিখে মূল (পিডিএফ) থেকে আর্কাইভ করা।
এনজিসি ২৫২৭

এনজিসি ২৫২৭ (এছাড়াও এনজিসি ২৫২০ হিসাবে অনুভূত ) পপিস নক্ষত্রমন্ডলের একটি মুক্ত ক্লাস্টার । এটি উইলিয়াম হার্শেল ৯ ডিসেম্বর ১৭৮৪ সালে আবিষ্কার করেছিলেন। ক্লাস্টারটি জন হার্শেল ১৮৩১ সালের ৭ই জানুয়ারি পর্যবেক্ষণ করেছিলেন। তিনি ১৮৩৮ সালের ৫ই ফেব্রুয়ারি পর্যবেক্ষণ করে এটিকে একটি পৃথক বস্তু হিসাবে চিহ্নিত করেছিলেন, যা এনজিসি ২৫২০ হিসাবে অনুঘটকিত হয়েছিল। এটি একটি কেন্দ্রীয় ঘনত্বহীন ট্রাম্পলার শ্রেণি III1p এর ক্ষুদ্র ক্লাস্টার। গুচ্ছটির মূল ব্যাসার্ধ ১ পারসেক (৩.৩ আলোকবর্ষ), যেখানে এর টাইডাল ব্যাসার্ধ ৫.১ পার্সেকস (১৭ আলোকবর্ষ) যা এনজিসি ২৫২৭ এর গড় বাহ্যিক সীমাটি উপস্থাপন করে। ৩৭ টি সম্ভাব্য তারা ক্লাস্টারের কেন্দ্রীয় অংশের এবং ৯৬ টি সম্ভাব্য তারা ক্লাস্টারের কৌণিক ব্যাসার্ধে অবস্থিত সদস্য। উজ্জ্বলতম নক্ষত্রের সদস্যরা হল এ-টাইপের তারা যার মধ্যে সবচেয়ে উজ্জ্বলতম তারাটি ৯.৩৮ মাত্রার এ৩ ধরনের। ক্লাস্টারটিতে ০.৭৭±০.০৩ M☉ ভরের একটি সাদা বামন শনাক্ত করা হয়েছে। এর বয়স অনুমান করা হয় ৪৪১±১৮৮ বছর এবং প্রসূতি নক্ষত্রের প্রাথমিক গণ সার্কিট ৩.১ M☉ । ক্লাস্টারের টার্ন-অফ ভর ২.৮ M☉ । ক্লাস্টারের ধাতবতা -০.০১ যা সৌর-এর সমতুল্য। এনজিসি ২৫২৭ রো পাপিসের দক্ষিণে ৩.৮ ডিগ্রি দক্ষিণে অবস্থিত এবং ৫০ মিমি দূরবীনের সাহায্যে মাঝারি ধরনের বড়, উজ্জ্বল প্যাচ হিসাবে দেখতে পাওয়া যায়। "NGC 2527"। SIMBAD। Centre de données astronomiques de Strasbourg। সংগ্রহের তারিখ ২০১৫-০৬-১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) WEBDA: NGC 2527 Piskunov, A. E.; Schilbach, E.; Kharchenko, N. V.; Röser, S.; Scholz, R.-D. (৬ নভেম্বর ২০০৭)। "Tidal radii and masses of open clusters"। Astronomy & Astrophysics। 477 (1): 165–172। ডিওআই:10.1051/0004-6361:20078525 । বিবকোড:2008A&A...477..165P।  Kharchenko, N. V.; Piskunov, A. E. (৩ অক্টোবর ২০১৩)। "Global survey of star clusters in the Milky Way": A53। arXiv:1308.5822 । ডিওআই:10.1051/0004-6361/201322302।  Seligman, Courtney। "NGC 2520 (= NGC 2527 = OCL 685)"। Celestial Atlas। সংগ্রহের তারিখ ১৯ নভেম্বর ২০১৮।  Lindoff, U (ফেব্রুয়ারি ১৯৭৩)। "The open cluster NGC 2527": 299।  Raddi, R.; Catalán, S. (৬ ফেব্রুয়ারি ২০১৬)। "A search for white dwarfs in the Galactic plane: the field and the open cluster population": 1988–2004। arXiv:1601.02019 । ডিওআই:10.1093/mnras/stw042।  Reddy, A. B. S.; Giridhar, S. (১১ এপ্রিল ২০১৩)। "Comprehensive abundance analysis of red giants in the open clusters NGC 2527, 2682, 2482, 2539, 2335, 2251 and 2266": 3338–3348। arXiv:1303.1104 । ডিওআই:10.1093/mnras/stt412।  Thompson, Robert Bruce; Thompson, Barbara Fritchman (২০০৭)। Illustrated Guide to Astronomical Wonders: From Novice to Master Observer (ইংরেজি ভাষায়)। Maker Media, Inc.। পৃষ্ঠা 184। আইএসবিএন 9781680451917।  এনজিসি ২৫২৭ on WikiSky: DSS2, SDSS, GALEX, IRAS, Hydrogen α, X-Ray, Astrophoto, Sky Map, Articles and images
হারুন অর রশিদ

হারুন অর রশিদ নামটি নিচের ব্যক্তিবর্গকে নির্দেশ করতে পারে: হারুন অর রশিদ (অধ্যাপক) –জাতীয় বিশ্ববিদ্যালয়ের উপাচার্য। হারুন অর রশিদ (ঢাকার রাজনীতিবিদ) –বাংলাদেশী রাজনীতিবিদ ও ঢাকা-৮ আসনের সাবেক সংসদ সদস্য। হারুনুর রশিদ (দ্ব্যর্থতা নিরসন) হারুনুর রশীদ (দ্ব্যর্থতা নিরসন) হারুনর রশিদ –বাংলাদেশী চলচ্চিত্র পরিচালক এবং লেখক। হারুন-উর রশিদ (বীর প্রতীক) –বীর প্রতীক খেতাব প্রাপ্ত বাংলাদেশের স্বাধীনতা যুদ্ধের একজন মুক্তিযোদ্ধা। হারুন অর রশিদ খান –বাংলাদেশী রাজনীতিবিদ ও চাঁদপুর-৩ আসনের সাবেক সংসদ সদস্য। হারুনার রশীদ খান মুন্নু –বাংলাদেশী রাজনীতিবিদ ও ব্যবসায়ী যিনি মানিকগঞ্জ-২ ও মানিকগঞ্জ-৩ আসনের সাবেক সংসদ সদস্য। হারুন-অর-রশিদ –বাংলাদেশী রাজনীতিবিদ ও কুমিল্লা-৩ আসনের সাবেক সংসদ সদস্য। এই পাতায় বা অনুচ্ছেদে একই প্রদত্ত নামের অধিকারী ব্যক্তিদের তালিকা রয়েছে। যদি একটি অভ্যন্তরীণ লিঙ্ক আপনাকে এখানে নিয়ে আসে, আপনি চাইলে সেই লিঙ্কটি পরিবর্তন করে সংশ্লিষ্ট নিবন্ধে সরাসরি নির্দেশ দিতে পারেন। এই দ্ব্যর্থতা নিরসন পাতাটিতে একই নামে থাকা ব্যক্তিদের নিবন্ধের তালিকা রয়েছে। যদি একটি অভ্যন্তরীণ সংযোগ আপনাকে এখানে নিয়ে আসে, আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ দিতে পারেন।
হারুন অর রশিদ (ঢাকার রাজনীতিবিদ)

হারুন অর রশিদ বাংলাদেশের ঢাকা জেলার রাজনীতিবিদ যিনি ঢাকা-৮ আসনের সংসদ সদস্য ছিলেন। হারুন অর রশিদ ঢাকায় জন্মগ্রহণ করেন। হারুন অর রশিদ ১৯৮৬ সালের তৃতীয় জাতীয় সংসদ নির্বাচনে জাতীয় পার্টির প্রার্থী হিসেবে ঢাকা-৮ আসন থেকে সংসদ সদস্য নির্বাচিত হন। "৩য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  নিজস্ব প্রতিবেদক (২৯ ডিসেম্বর ২০১৮)। "ঢাকা-৮ আসনের কেন্দ্রে কেন্দ্রে যাচ্ছে ভোটের সামগ্রী"। জাগো নিউজ। ৮ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ৮ আগস্ট ২০২০।
মেসিয়ার ২

মেসিয়ার ২ বা এম২ (বা এনজিসি ৭০৮৯) হলো কুম্ভ তারামন্ডলের বিটা অ্যাকুয়ারি তারা থেকে পাঁচ ডিগ্রী উত্তরে অবস্থিত একটি বর্তুলাকার স্তবক। এটি জাঁ-ডমিনিক মারাল্ডি ১৭৪৬ সালে আবিষ্কার করেছিলেন এবং এটি বৃহত্তম বর্তুলাকার স্তবকগুলির মধ্যে একটি। ফরাসী জ্যোতির্বিদ জাঁ-ডমিনিক মারাল্ডি ১৭৪৬ সালে জ্যাক ক্যাসিনির সাথে ধূমকেতু পর্যবেক্ষণ করার সময় প্রথমবারের মতো এম২ আবিষ্কার করেছিলেন। চার্লস মেসিয়ার ১৭৬০ সালে এটি পুনরায় আবিষ্কার করেছিলেন। তবে তিনি এটিকে নক্ষত্রবিহীন একটি নীহারিকা বলে মনে করেছিল। তবে ১৭৮৩ সালে উইলিয়াম হার্শেল স্তবকের মধ্যে তারাসমূহকে পৃথকভাবে শনাক্ত করতে সক্ষম হয়েছিলেন। এম২ খালি চোখে দেখা যায় না বললেই চলে। দেখা গেলেও কেবল অত্যন্ত পরিষ্কার আকাশেই তা সম্ভব। বাইনোকুলার বা ছোট দূরবীক্ষণ যন্ত্র দিয়ে এই স্তবকটিকে পর্যবেক্ষণ করলে আপাতদৃষ্টিতে এটিকে নক্ষত্রবিহীন মনে হলেও বড় দূরবীক্ষণ যন্ত্র দিয়ে পর্যবেক্ষণ করলে পৃথক পৃথক নক্ষত্র শনাক্ত করা যায়। এই স্তবকের উজ্জ্বলতম তারাসমূহের আপাত মাত্রা ১৩.১। এম২ পৃথিবী থেকে প্রায় ৫৫,০০০ আলোক বর্ষ দূরে অবস্থিত এবং এর ব্যাস প্রায় ১৭৫ আলোক বর্ষ। এটি বৃহত্তম বর্তুলাকার স্তবকসমূহের মধ্যে অন্যতম। স্তবকটি নক্ষত্রে সমৃদ্ধ এবং আকারের দিক থেকে উপবৃত্তাকার। এটি ১৩ বিলিয়ন বছর পুরাতন এবং মিল্কিওয়ে ছায়াপথের সাথে যুক্ত পুরানো বর্তুলাকার স্তবকের একটি। এম২ স্তবকে ২১ টি পরিচিত বিষমতারাসহ প্রায় ১,৫০,০০ টি তারা রয়েছে। এর উজ্জ্বলতম তারার মধ্যে রয়েছে লোহিত এবং হলুদ দৈত্য তারা। সামগ্রিক বর্ণালীর ধরন হলো এফ৪। এম২ জাইয়া সসেজের (একত্রিত হওয়া বামন ছায়াপথের অনুমানিত অবশেষ) অংশ। Shapley, Harlow; Sawyer, Helen B. (আগস্ট ১৯২৭), "A Classification of Globular Clusters", Harvard College Observatory Bulletin, 849 (849): 11–14, বিবকোড:1927BHarO.849...11S. উদ্ধৃতি টেমপ্লেট ইংরেজি প্যারামিটার ব্যবহার করেছে (link) Goldsbury, Ryan; ও অন্যান্য (ডিসেম্বর ২০১০), "The ACS Survey of Galactic Globular Clusters. X. New Determinations of Centers for 65 Clusters", The Astronomical Journal, 140 (6): 1830–1837, arXiv:1008.2755 , ডিওআই:10.1088/0004-6256/140/6/1830, বিবকোড:2010AJ....140.1830G. উদ্ধৃতি টেমপ্লেট ইংরেজি প্যারামিটার ব্যবহার করেছে (link) Collaboration, Gaia; Helmi, A; van Leeuwen, F; McMillan, P. J; Massari, D; Antoja, T; Robin, A; Lindegren, L; Bastian, U; co-authors, 445 (২০১৮)। "Gaia Data Release 2: Kinematics of globular clusters and dwarf galaxies around the Milky Way"। Astronomy and Astrophysics। 616: A12। arXiv:1804.09381 । ডিওআই:10.1051/0004-6361/201832698। বিবকোড:2018A&A...616A..12G।  "M 2"। SIMBAD। Centre de données astronomiques de Strasbourg। সংগ্রহের তারিখ ২০০৬-১১-১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Boyles, J.; ও অন্যান্য (নভেম্বর ২০১১), "Young Radio Pulsars in Galactic Globular Clusters", The Astrophysical Journal, 742 (1): 51, arXiv:1108.4402 , ডিওআই:10.1088/0004-637X/742/1/51, বিবকোড:2011ApJ...742...51B. উদ্ধৃতি টেমপ্লেট ইংরেজি প্যারামিটার ব্যবহার করেছে (link) distance × sin( diameter_angle / 2 ) = 87.3 ly. radius Myeong, G. C; Evans, N. W (২০১৮)। "The Sausage Globular Clusters": L28। arXiv:1805.00453 । ডিওআই:10.3847/2041-8213/aad7f7।  মেসিয়ার ২ on WikiSky: DSS2, SDSS, GALEX, IRAS, Hydrogen α, X-Ray, Astrophoto, Sky Map, Articles and images
খন্দকার হারুন-উর-রশিদ

খন্দকার হারুন-উর-রশিদ বাংলাদেশের ঢাকা জেলার রাজনীতিবিদ যিনি ঢাকা-১০ আসনের সংসদ সদস্য ছিলেন। খন্দকার হারুন-উর-রশিদ ঢাকায় জন্মগ্রহণ করেন। খন্দকার হারুন-উর-রশিদ মুক্তিযুদ্ধের সংগঠক ছিলেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি ঢাকা-১০ আসন থেকে বাংলাদেশ আওয়ামী লীগের প্রার্থী হিসেবে সংসদ সদস্য নির্বাচিত হন। "১ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৯ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  The Election Archives (ইংরেজি ভাষায়)। Shiv Lal। ১৯৮১।
আনোয়ার হোসেন (ব্যবসায়ী)

আনোয়ার হোসেন (১৯৩৮–১৮ আগস্ট ২০২১) বাংলাদেশের উদ্যোক্তা শিল্পপতি ও রাজনীতিবিদ যিনি ঢাকা-৮ আসনের সংসদ সদস্য ছিলেন। আনোয়ার হোসেন ১৯৩৮ সালে ঢাকার আলমীগোলায় (লালবাগ) জন্মগ্রহণ করেন। ১৯৭৩ সালে তিনি ধানমন্ডিতে বসবাস করা শুরু করেন। তার পিতা রহিম বখ্স। তার দাদা লাক্কু মিয়া। তার স্ত্রী বিবি আমেনা। তাদের ৪ মেয়ে ও ৩ ছেলে। মেয়ে—শাহীন বেগম, সেলিনা বেগম মালা, হাসিনা বেগম রুমা ও শাহনাজ বেগম মুন্নী। ছেলে— মানোয়ার হোসেন, হোসেন মেহমুদ ও হোসেন খালেদ। আনোয়ার হোসেন, আনোয়ার গ্রুপের প্রতিষ্ঠাতা। তাদের পারিবারিক ব্যবসার শুরু ১৮৩৪ সালে। শুরু করেছিলেন তার দাদা লাক্কু মিয়া (আসল নাম লাট মিয়া)। ১৯৫৩ সালে তিনি ব্যবসা শুরু করেন। ১৯৬৮ সালে আনোয়ার সিল্ক মিলস প্রতিষ্ঠা করে মালা শাড়ি বাজারে আনেন। বস্ত্র, পাট, সিমেন্ট, ইস্পাত, ব্যাংক, বিমা, গাড়ি, আবাসন, অবকাঠামো, আসবাবসহ ৩৬টি পণ্য ও সেবা খাতের ব্যবসার সঙ্গে যুক্ত গ্রুপটির অধীনে কোম্পানি রয়েছে ২০টি। ১৯৮৩ সালে প্রতিষ্ঠিত দি সিটি ব্যাংকের অন্যতম উদ্যোক্তা তিনি। চার মেয়াদে দি সিটি ব্যাংকের চেয়ারম্যানও ছিলেন তিনি। রাজনীতিতে যোগ দিয়ে তিনি ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে ঢাকা-৮ আসন থেকে সংসদ সদস্য নির্বাচিত হন। এরশাদ সরকারের পতন হলে রাজনীতি থেকে দূরে চলে যান। আনোয়ার হোসেন ১৮ আগস্ট ২০২১ সালে ঢাকার ল্যাবএইড হাসপাতালে বার্ধক্যজনিত সমস্যায় চিকিৎসাধীন অবস্থায় মৃত্যুবরণ করেন। "৪র্থ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৮ জুলাই ২০১৯ তারিখে মূল (পিডিএফ) থেকে আর্কাইভ করা।  নিজস্ব প্রতিবেদক (২৯ ডিসেম্বর ২০১৮)। "ঢাকা-৮ আসনের কেন্দ্রে কেন্দ্রে যাচ্ছে ভোটের সামগ্রী"। জাগো নিউজ। ৮ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ৮ আগস্ট ২০২০।  রাজীব আহমেদ ও শুভংকর কর্মকার (২৩ ডিসেম্বর ২০১৯)। "মালা শাড়ির আনোয়ার হোসেন"। দৈনিক প্রথম আলো। ১৮ অক্টোবর ২০২০ তারিখে মূল থেকে আর্কাইভ করা। সংগ্রহের তারিখ ৮ আগস্ট ২০২০।  "Heritage – Anwar Group"। www.anwargroup.com। ২০২০-০৮-১২ তারিখে মূল থেকে আর্কাইভ করা। সংগ্রহের তারিখ ২০২০-০৮-০৮।  "আনোয়ার গ্রুপের চেয়ারম্যান আনোয়ার হোসেন নেই"। বিডিনিউজ টোয়েন্টিফোর ডটকম। ১৮ আগস্ট ২০২১। ১৮ আগস্ট ২০২১ তারিখে মূল থেকে আর্কাইভ করা। সংগ্রহের তারিখ ১৮ আগস্ট ২০২১।
ট্রাশিগাং জেলা

ট্রাশিগাং জেলা ভুটানের ২০টি জেলার একটি জেলা। এটি দেশের সর্বপশ্চিমে অবস্থিত। এটি টাশিগাং নামেও পরিচিত। ট্রাশিগাং শহর জেলার সদর ও প্রধান শহর। এটি ভুটানের ৬ষ্ঠ জনবহুল জেলা। গত এক দশকে এ জেলার জনসংখ্যা হ্রাস পেয়েছে। ট্রাশিগাং জেলার আয়তন ৩০৬৬ বর্গকিলোমিটার। এর জেলার পূর্ব দিকে ভারত, দক্ষিণে সামদ্রুপ জেলা, পশ্চিমে পেমা গাতশেল ও মনগার জেলা এবং উত্তর দিকে ত্রাশিয়াংশে জেলা ও ভারত অবস্থিত। সাকতেং বন্যপ্রাণী অভয়ারণ্য ভুটানের ১০টি সংরক্ষিত এলাকার একটি, এটি মিগোই এর অংশ হিসেবে সংরক্ষিত করা হয়েছিল, যা ভুটানিদের বিশ্বাসমতে ইয়েতির একটি রুপ। অভয়ারণ্যটি জেলার পূর্বের এক তৃতীয়াংশ জুরে বিদ্যমান এবং এটি সামদ্রুপ জেলার খালিং বন্যপ্রাণী অভয়ারণ্যের সাথে যুক্ত। ট্রাশিগাং জেলা ১৫টি গিয়োগে বিভক্ত; ২০০৫ সালের আদমশুমারি অনুযায়ী ট্রাশিগাং জেলার জনসংখ্যা ছিল ৫১,১৩৮ জন। কিন্তু ২০১৭ সালের আদমশুমারি অনুযায়ী এর জনসংখ্যা হল ৪৫,৫১৮ জন। এক দশকে যে ছয়টি জেলার জনসংখ্যা কমেছে এটি তার একটি। জনসংখ্যা হ্রাসের হার ১১%। এটি ভুটানের ৬ষ্ঠ জনবহুল জেলা। এর জনসংখ্যার ঘনত্ব প্রতি বর্গকিলোমিটারে ১৪ জন। "Sub-national HDI - Area Database - Global Data Lab"। hdi.globaldatalab.org (ইংরেজি ভাষায়)। সংগ্রহের তারিখ ২০১৮-০৯-১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Older Bhutanese Remember Abominable Snowman"। Associated Press। আগস্ট ১২, ২০০৮। ২০০৯-০৮-০৬ তারিখে মূল থেকে আর্কাইভ করা। সংগ্রহের তারিখ ১২ ডিসেম্বর ২০১০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Parks of Bhutan"। Bhutan Trust Fund for Environmental Conservation online। Bhutan Trust Fund। ২০১১-০৭-০২ তারিখে মূল থেকে আর্কাইভ করা। সংগ্রহের তারিখ ২০১১-০৩-২৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Population and Housing Census of 2017 (National Report)" (পিডিএফ)। National Statistics Bureau। ২০১৮-০৬-২৬। পৃষ্ঠা 102। ২০১৯-০২-২৮ তারিখে মূল (pdf) থেকে আর্কাইভ করা। সংগ্রহের তারিখ ২০১৯-০৫-৩১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) প্রবেশদ্বার:  ভুটান
পেজ আপ ও পেজ ডাউন কী

পেজ আপ এবং পেজ ডাউন কী দুটি (সংক্ষেপে PgUp এবং PgDn কী হিসাবেও পরিচিত) সাধারণত কম্পিউটার কীবোর্ডগুলিতে দেখা যায়। কী দুটি মূলত ডকুমেন্টের উপরে বা নীচে স্ক্রল করতে ব্যবহৃত হয় তবে স্ক্রলিংয়ের দূরত্ব বিভিন্ন অ্যাপ্লিকেশনভেদে পরিবর্তিত হয়। উদাহরণস্বরূপ: ওয়ার্ড প্রসেসরগুলোতে তারা কোনও অনুকরণকৃত ফিজিক্যাল পৃষ্ঠা বা স্ক্রিন ভিউতে ঝাঁপ দিতে পারে যা জুম ফ্যাক্টরের উপর নির্ভর করে একসাথে একটি পৃষ্ঠা বা অনেকগুলো পৃষ্ঠার কিছু অংশ বা অংশবিশেষ প্রদর্শন করতে পারে। তবে যেসব ক্ষেত্রে ডকুমেন্টটি এক স্ক্রিনের চেয়েও ছোট হয় সেসব ক্ষেত্রে প্রায়শই Page Up এবং Page Down কী-এর কোনও দৃশ্যমান প্রভাব থাকে না। অপারেটিং সিস্টেমের কীগুলির (মডিফাইয়ার ছাড়াই চাপন) কাজের ধরন ভিন্ন হয়, কোনোকোনো ক্ষেত্রে এটি কেবলমাত্র ভিউ সরাতে পারে- যেমন: ম্যাক ওএস এক্সে, আবার কোনো ক্ষেত্রে কেবলমাত্র ইনপুট কার্সরটিও সরাতে পারে- যেমন: মাইক্রোসফ্ট উইন্ডোজ। ডান-থেকে-বাম (right-to-left) সেটিংসে PgUp কী উপরের দিকে বা ডানদিকে (বামের পরিবর্তে) সরানো যায় এবং PgDn কী-কে নীচে বা বাম দিকে (ডানের পরিবর্তে) সরানো যায়। কী দুটিকে previous page বা পূর্ববর্তী পৃষ্ঠা এবং next page বা পরবর্তী পৃষ্ঠা বলেও অভিহিত করা হয় তাদের কাজের ধরন অনুসারে। অ্যারো কী এবং স্ক্রল হুইলকেও কোনও ডকুমেন্ট বা দস্তাবেজ স্ক্রল করতেও ব্যবহার করা যেতে পারে, যদিও তা সাধারণত ছোট বর্ধনমূলক দূরত্ব দ্বারা। যদি কোনো মডিফাইয়ার কী যেমন Alt, ⌥ Opt, ^Ctrl বা এগুলোর মধ্য থেকে একাধিক কী একসাথে ব্যবহৃত হয় তবে তা পেজ কীগুলোর মতোই কাজ করতে পারে। বেশিরভাগ অপারেটিং সিস্টেমে, সম্পাদনাযোগ্য পাঠ্যে যদি পেজ আপ বা পেজ ডাউন কীকে shift কী সহ চাপা হয় তবে স্ক্রল করা সমস্ত পাঠ্য হাইলাইটেড হবে। কিছু অ্যাপ্লিকেশনে Page Up এবং Page Down কী দুটি ক্যারেট নেভিগেশনে (উইন্ডোজে F7 ফাংশন কীএর সাথে টগলড) আলাদা আচরণ করে। ৩০% লোকের দাবি পেজ কীদুটো তাদের ডিভাইসে প্রচলিত ধারার (আপ কী উপরে বা ডানে, ডাউন কী নিচে বা বামে) উল্টো দিকে নিয়ে যায় এবং তারা মনে করে সফ্টওয়্যারগুলোতে এই কীগুলির ক্রিয়াকলাপ উল্টো করার জন্য কোনোরূপ সেটিংস থাকতে পারে। ২০০৮ সালের আগস্টে মাইক্রোসফ্ট পেজ আপ এবং পেজ ডাউন কী দুটোর কার্যকারিতার জন্য #৭,৪১৫,৬৬৬ পেটেন্ট পায়। Wallace, Bob; Elizabeth Houser (১৯৮৯)। PC-Write Reference Manual (3.03 সংস্করণ)। Seattle, WA: QuickSoft, Inc। পৃষ্ঠা 397।  Microsoft Patents Page Up & Down Keys, 2 September 2008, Aaron Heibert, Tom's Hardware, retrieved at 25 January 2017 Microsoft patents 'Page Up' and 'Page Down', 29 August 2008, David Meyer, ZDNet, retrieved at 25 January 2017
ওয়াংদুয়ে ফোদ্রাং জেলা

ওয়াংদুয়ে ফ্রোদাং জেলা মধ্য ভুটানে অবস্থিত ভুটানের একটি জেলা। এটি ভুটানের ২০টি জেলার মধ্যে আয়তনে সবচেয়ে বড় জেলা। ১৯৩৮ সালে নির্মিত একটি জোং এর নামে জেলার নামকরণ করা হয়েছে, জেলায় যার আধিপত্য রয়েছে এবং জোং এর দরজার বাইরে একটি ছোট শহর রয়েছে, যা জেলার রাজধানী (জংখাগ থ্রোমদে)। নামটি ঙ্গাগ-দ্বাং-র্নাম-র্গ্যাল দিয়েছিলেন বলে জানা গেছে, যিনি দক্ষিণ থেকে আক্রমণ প্রতিরোধের জন্য জোং এর জন্য সেরা স্থানটি অনুসন্ধান করেছিলেন। ওয়াংডদুয়ে শব্দের অর্থ দেশের একীকরণ এবং ফ্রোদাং এর অর্থ জংখাগ প্রাসাদ। এটি ইউনেস্কোর অন্তর্ভুক্তির জন্য ভুটানের সম্ভাব্য তালিকার একটি অস্থায়ী সাইট হিসাবে তালিকাভুক্ত। ওয়াংদুয়ে ফ্রোদাং জেলার আয়তন ৪৩০৮ বর্গকিলোমিটার। জেলার দক্ষিণ দিকে দাগানা ও সিরাং জেলা, পূর্বে ট্রংসা জেলা, পশ্চিমে থিম্ফু ও পুনাখা জেলা এবং উত্তরে গাসা জেলা ও তিব্বতের সাথে সামান্য আন্তর্জাতিক সীমান্ত রয়েছে। ২০০৫ সালের আদমশুমারি অনুযায়ী জেলার জনসংখ্যা ছিল ৩১,১৩৫ জন। ২০১৭ সালের আদমশুমারি অনুযায়ী জনসংখ্যা হল ৪২,১৮৬ জন। জেলার জনসংখ্যা বৃদ্ধির হার ৩৫.৫% এবং জনসংখ্যার ঘনত্ব প্রতি বর্গকিলোমিটারে ৯.৮ জন। "Population and Housing Census of 2017 (National Report)" (পিডিএফ)। National Statistics Bureau। ২০১৮-০৬-২৬। পৃষ্ঠা 102। ২০১৯-০২-২৮ তারিখে মূল (pdf) থেকে আর্কাইভ করা। সংগ্রহের তারিখ ২০১৯-০৫-৩১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উইকিমিডিয়া কমন্সে ওয়াংদুয়ে ফোদ্রাং জেলা সংক্রান্ত মিডিয়া রয়েছে। প্রবেশদ্বার:  ভুটান